აბსურდიზმი (ფილოსოფია)

აბსურდიზმი () — ფილოსოფიაში არის მიმდინარეობა, რომლის მიხედვითაც, კაცობრიობისა თუ ადამიანის არსებობას არანაირი მიზანი არ გააჩნია, რადგან სამყარო უაზრო და ირაციონალურია და ადამიანის მიერ მისი სიცოცხლის მნიშვნელობის ძებნა მარცხით მთავრდება, რადგან მნიშვნელობა ან არ არსებობს ან, მინიმუმ ადამიანისთვის მიუწვდომელია. აბსურდიზმი ამ კონტექსტში არ ნიშნავს „ლოგიკურად შეუძლებელს“, არამედ „ ადამიანურად შეუძლებელს“.

აბსურდიზმი საკმაოდ ჰგავს ნიჰილიზმსა და ეგზისტენციალიზმს და თავის ფესვებს დანიელი ფილოსოფოსის სერენ კიერკეგორისგან იღებს. აბსურდიზმი, როგორც ფილოსოფიური მიმართულება დაიბადა ეგზისტენციალიზმის წიაღში, როდესაც ფრანგმა ფილოსოფოსმა და მწერალმა ალბერ კამიუმ დაწერა და გამოსცა თავისი ნაწარმოები „სიზიფეს მითი“ და ამით გამოეყო ეგზისტენციალიზმს. აბსურდიზმს დიდი სტიმული მისცა და განავითარა მეორე მსოფლიო ომის მოვლენებმა, განსაკუთრებით საფრანგეთში.

 სიცოცხლის არსი აბსურდიზმის მიხედვით 
აბსურდიზმის მიხედვით, ადამიანები ისტორიულად ცდილობდნენ სიცოცხლის არსის პოვნას და ამ ძიებაში, როგორც წესი ორ სხვადასხვა დასკვნამდე მიდიოდნენ, რომ ცხოვრება აბსურდულია ან სიცარიელის შევსებას ღმერთის იდეის შექმნით ცდილობდნენ, რომელიც ადამიანს, რაიმე კონკრეტულ მიზანს უსახავდა (მაგ. ქრისტიანობაში ადამიანის მიზანი სამოთხეში მოხვედრაა, იგივეა სხვა რელიგიებში: ისლამი, ინდუიზმი, ბუდიზმი და ა.შ.), თუმცა ჩნდებოდა სხვა კითხვა: რა არის ღმერთის მიზანი? კიერკეგორის თქმით ღმერთის მიზანი ადამიანის გონებისთვის მიუწვდომელი და გაუგებარია. კამიუს განცხადებით აბსურდიზმი არ უარყოფს ან აღიარებს უმაღლესი ძალის არსებობას. ამის გამო აბსურდიზმი აგნოსტიკურ იდეოლოგიად მიიჩნევა.

კამიუს მიხედვით ადამიანებს შეუძლიათ შექმნან აზრი საკუთარ ცხოვრებაში, რაც შეიძლება არ იყოს ცხოვრების ობიექტური ან რეალური მიზანი მაგრამ, მაინც შეუძლიათ იბრძოლონ მისთვის თუმცა, ამატებდა, რომ ადამიანი ირონიულად უნდა უყურებდეს ამ მის მიერ მოგონილ მიზანს, რათა „ფიქტიურმა“ აზრმა არ დაიკავოს აბსურდის ცოდნის ადგილი.

 აბსურდიზმი, ნიჰილიზმი და ეგზისტენციალიზმი 
+ათეისტური ეგზიტენციალიზმითეისტური ეგზისტენციალიზმიაბსურდიზმინიჰილიზმი1) სამყაროში არსებობს მნიშვნელობა ან ფასეულობადიახდიახდიახარა2)სამყაროში არსებობს არსებობის იმანენტური მნისვნელობაარაშესაძლოა მაგრამ, ადამიანებს უნდა სჯეროდეთ, რომ არსებობსარა მაგრამ, ადამიანებს შეუძლიათ საკუთარის შექმნაარა3)ადამიანებს შეუძლიათ ცხოვრების მნიშვნელობის თავად შექმნადიახდიახ მაგრამ, ეს მნიშვნელობა ღმერთის იდეას უნდა ითვალისწინებდესდიახ მაგრამ, ეს მნიშვნელოვანი არააარა, რადგან თავად მნიშვნელობის შექმნასაც არ აქვს აზრი4)სამყაროში შინაგანი და გარეგანი მნიშვნელობის ძიება შესაძლებელიაარა და თავისთავად ძიება უაზროადიახ და ძიებასაც შეიძლება ჰქონდეს მიზანიარა მაგრამ, ძიებას თავად, შეიძლება ჰქონდეს აზრიარა და თავად ძიებაც უაზროა5)კონსტრუირებული მიზნის ძიება შესაძლებელიადიახ და მიზანი ეგზისტენციალიზმიადიახ და მიზანი ეგზისტენციალიზმიაშესაძლებელიაარა6)არსებობს გამოსავალი ინდივიდის სურვილში, ეძებოს მნიშვნელობადიახ, საკუთარი მნიშვნელობის შექმნადიახ, საკუთარი მნიშვნელობის შექმნა ღვთის წინაშედიახ, აბსურდის აღიარება და გაცნობიერებაარა

 ბიბლიოგრაფია 
 https://owlcation.com/humanities/The-Philosophy-of-Absurdism
 https://www.newworldencyclopedia.org/entry/absurdism
 https://religion.fandom.com/wiki/Absurdism#The_meaning_of_life

კატეგორია:ფილოსოფია
კატეგორია:აგნოსტიციზმი
კატეგორია:ფილოსოფიური მიმდინარეობები
კატეგორია:ფილოსოფიური თეორიები